**2ο Μαθητικό Συνέδριο ΔΔΕ Καρδίτσας**

**1η Ανακοίνωση**

Η Διεύθυνση Δευτεροβάθμιας Εκπαίδευσης Καρδίτσας διοργανώνει και φέτος το 2ο Μαθητικό Συνέδριο **στις 09 & 10 Μαϊου 2019**, με τίτλο **‘’Αυτό που μας ενώνει….’’.**

 Σκοπός του συνεδρίου είναι να δώσει την ευκαιρία στους μαθητές και μαθήτριες των Γυμνασίων & Λυκείων να παρουσιάσουν τις εργασίες τους σε ένα κυρίως μαθητικό κοινό, αναλαμβάνοντας εισηγητικό ρόλο ενθαρρύνοντας έτσι την αλληλεπίδραση, την ενεργητική και κοινωνική μάθηση και τις επικοινωνιακές και οργανωτικές δεξιότητες.

Μορφές εισηγήσεων:

* Παρουσιάσεις ερευνητικών εργασιών/μελετών
* Ελεύθερες ανακοινώσεις με τη μορφή αναρτήσεων(posters).

Οι μαθητές και οι μαθήτριες που επιθυμούν να παρουσιάσουν τις εισηγήσεις τους, μπορούν να αντλήσουν θεματολογία από τα προγράμματα σχολικών δραστηριοτήτων που εκπονούν την τρέχουσα σχολική χρονιά, από εργασίες που έχουν υλοποιήσει στο πλαίσιο της θεματικής εβδομάδας, των συνθετικών-δημιουργικών εργασιών ή οποιαδήποτε άλλη πηγή. Οι εργασίες μπορούν επίσης να περιλαμβάνουν video ή άλλες πολυμεσικές εφαρμογές και να παρουσιαστούν με τη μορφή ppt, prezi κτλ.

Για την καλύτερη οργάνωση του συνεδρίου παρακαλούνται οι σχολικές μονάδες που επιθυμούν να συμμετάσχουν, **να δηλώσουν συμμετοχή έως τις 12/03/19 στην ηλεκτρονική δ/νση****synkar2018@gmail.com**. αποστέλλοντας μόνο το θέμα της εργασίας –παρουσίασης.

Η συμμετοχή στο Συνέδριο προϋποθέτει την **κατάθεση της περίληψης της εισήγησης-παρουσίας έως την καταληκτική ημερομηνία υποβολής περιλήψεων: 18 Απριλίου 2019**, στην ηλεκτρονική διεύθυνση **synkar2018@gmail.com****.**

Όλες οι εισηγήσεις θα δημοσιευθούν στην ηλεκτρονική έκδοση των πρακτικών του συνεδρίου η οποία θα είναι διαθέσιμη σε όλους από τις ιστοσελίδες του Συνεδρίου και της Διεύθυνσης Δευτεροβάθμιας Εκπαίδευσης Καρδίτσας. Σε όλους όσοι συμμετάσχουν θα χορηγηθούν βεβαιώσεις συμμετοχής.

Για περισσότερες πληροφορίες μπορείτε να επικοινωνείτε στο 24410 80301 (κ. Καραγιάννη Γεωργία).

​